Kyllä, VILPEn tuuletusputkia voi käyttää myös kattorakenteiden tuuletukseen. Tuuletusputkella voidaan tarvittaessa tehostaa yläpohjan tuuletusta. Rakenteensa ansiosta tuuletusputki parantaa ilmanvaihtoa. Käytettäessä tuuletusputkia rakenteiden tuulettamiseen tulee varmistua putken seinämiin mahdollisesti tiivistyvän kondenssiveden ohjaamisesta paikkaan, jossa se ei aiheuta vaaraa rakenteille. Tämä voidaan toteuttaa esim. asettamalla tuuletusputken alle muovinen noin litran vetoinen astia, joka kerää kondenssiveden ja haihduttaa sen pois.